Държавен вестник, бр. 96, 2010 г., стр. 9

БРОЙ  96	
Д Ъ Р Ж А В Е Н  В Е С Т Н И К 	
СТР.  9  
Чл. 39. (1) Ежегодно до 30 септември на 
текущата година се изготвя „Лимит за разхода 
на ракети, бойни и халосни припаси за бойна 
подготовка през следващата учебна година“.
(2) Лимитът за Българската армия се утвърж­
дава от началника на отбраната, а лимитите за 
структурите на пряко подчинение на министъра 
на отбраната – от министъра на отбраната или 
от упълномощено от него длъжностно лице.
(3) Редът за заявяване, осигуряване, раз­
ходване и отчитане на лимитите по ал. 1 се 
определя за Българската армия с акт на начал­
ника на отбраната, а за структурите на пряко 
подчинение на министъра на отбраната – от 
министъра на отбраната.
Г л а в а  т р е т а
ТРАНСПОРТИРАНЕ НА ОРЪЖИЯ, БОЕ­
ПРИПАСИ, ВЗРИВНИ ВЕЩЕСТВА И ПИ­
РОТЕХНИЧЕСКИ ИЗДЕЛИЯ С ВИДОВЕ 
ТРАНСПОРТ
Раздел I
Транспортиране на оръжия
Чл. 40. (1) Оръжията се транспортират с 
автомобилен, железопътен, воден и въздушен 
транспорт, след като са подготвени за това, 
съгласно изискванията на техническата им 
документация и при спазване на Наредба № 52 
от 2002 г. за железопътен превоз на военни то­
вари, техника и войски (ДВ, бр. 64 от 2002 г.). 
(2) Оръжията се транспортират опаковани 
в щатна или в друга подходяща опаковка, като 
сандъците, в които са поставени, са укрепени 
и с пломбирани капаци.
(3) Монтираните оръжия на бойни машини 
(самоходни шасита и прицепи) могат да се 
транспортират на собствен ход и без опаковка.
Чл. 41. Автомобилите, определени за транс­
портиране на оръжия, трябва да са технически 
изправни и да се натоварват, без да се преви­
шава тяхната товароподемност. 
Чл. 42. (1) При транспортиране на оръжия 
на собствен ход или с автомобилен транспорт 
се назначава старши на автомобила, а когато 
са повече автомобили – и старши на колоната. 
(2) Старшият на колоната (старшият на ав­
томобила) контролира спазването на правилата 
за движение и установените скорости.
Чл. 43. (1) Оръжията, с изключение на мон­
тираните на бойни машини, се транспортират 
в закрити вагони, поставени в щатна опаковка 
или в сандъци, отговарящи на изискванията 
на чл. 40, ал. 2. 
(2) Монтираните на бойни машини оръжия 
се транспортират укрепени на открити вагони.
Чл. 44. Товаренето и разтоварването на 
оръжия на транспортни средства се извършва 
ръчно или с помощта на средства за меха­
низация на товаро-разтоварните работи при 
спазване на съответните правила за безопасност 
и инструкции за работа с тях. 
Чл. 45. При натоварване на оръжия на во­
ден транспорт се спазват следните изисквания: 
1. оръжия се натоварват само в трюмовете 
на кораба; в изключителни случаи се допуска 
разполагането им на горните палуби, като се 
вземат необходимите мерки за укрепване на 
фигурите и предпазването им от заливане с вода;
2. преди натоварване корабните трюмове 
се почистват от други товари, включително 
остатъци от киселини, основи, нефтопродукти, 
негасена вар и др.
Чл. 46. Товаренето на оръжия на самоле­
ти (вертолети) се извършва от определени 
и инструктирани лица под непосредственото 
ръководство на командира на екипажа или на 
определено от него длъжностно лице от екипа­
жа, който следи за правилното и равномерното 
разполагане на опаковката спрямо центъра на 
тежестта на самолета (вертолета). 
Чл. 47. Опаковката се поставя с капаците 
нагоре на фигури без издадени сандъци и се 
укрепва, за да не се допусне разместването є 
по време на полета. 
Чл. 48. (1) Охраната на транспортирането 
на оръжията се извършва от служба „Военна 
полиция“. 
(2) Командирът (началникът) на съответ­
ното военно формирование/ръководителят на 
съответната структура, транспортиращи оръжия, 
изпраща заявка до съответната структура на 
служба „Военна полиция“, в която се посочват 
видът на транспортните средства и оръжията, 
и предлага маршрут на движение. За форми­
рованията от Българската армия заявките се 
изпращат чрез видовете въоръжени сили, а за 
останалите структури от въоръжените сили – от 
техния ръководител. 
(3) Служба „Военна полиция“ осигурява 
полицейски ескорт, съобразен с вида и особе­
ностите на транспортните средства и превоз­
ваните товари, в 3-дневен срок от получаване 
на заявката по ал. 2.
(4) При транспортиране на ОБВВПИ с 
железопътен транспорт охраната се органи­
зира от командира (началника) на военното 
формирование/ръководителя на съответната 
структура, транспортиращи оръжия.
Раздел II
Транспортиране на боеприпаси, взривни веще­
ства и пиротехнически изделия
Чл. 49. (1) Боеприпаси, взривни вещества 
и пиротехнически изделия се транспортират с 
автомобилен, железопътен, воден и въздушен 
транспорт. 
(2) Боеприпаси, взривни вещества и пироте­
хнически изделия се транспортират в изправна 
щатна опаковка.
Чл. 50. (1) Автомобилите, определени за 
транспортиране на боеприпаси, взривни веще­
ства и пиротехнически изделия, трябва да са 
технически изправни, осигурени с искроулови­
тели и пожарогасителни средства.